În cadrul Universității de Stat din Moldova va fi inaugurat un laborator dotat cu echipamente moderne, oferite de Agenția de Cooperare și Coordonare TIKA, în cadrul proiectului mondial – CEZERI STUDIO.
Laboratorul va fi dotat cu dispozitive precum calculatoare, imprimante 3D, mașini de tăiat cu laser CNC, kituri de construcție de drone, seturi de instruire în robotică și diverse instrumente mecanice-electronice, iar ulterior studenții și cadrele didactice vor fi instruiți cu privire la utilizarea dispozitivelor și codificarea robotică de către experți desemnați de TİKA
Această inițiativă reprezintă un pas spre noi colaborări între Universitatea de Stat din Moldova, Ambasada Turciei în Republica Moldova și Agenția de Cooperare și Coordonare TIKA, cu privire la dezvoltarea învățământului superior; facilitarea mobilităților academice atât a studenților cât și a cadrelor didactice în cadrul programelor Erasmus+ și nu în ultimul rând, îmbunătățirea infrastructurii care va contribui la crearea unui mediu de învățare modern și performant.